
1. CHARAKTERISTIKA PREDMETU


Dejepis spolu s humánnou zložkou zemepisu a občianskou výchovou tvorí vzdelávaciu oblasť spoločenskovedných predmetov. Je v nej však samostatným predmetom a spolu s nimi v integratívnych vzťahoch predstavuje jeden z významných prostriedkov procesu humanizácie žiakov. V jeho priebehu si žiaci postupne osvojujú kultúru spoločenskej komunikácie a demokratické spôsoby svojho konania na základe oboznamovania sa s vývojom ľudskej spoločnosti najmä z hľadiska aspektu konajúcich osôb, či skupín ľudí a tiež prostredníctvom pohľadov na dôležité formy života spoločnosti v jednotlivých historických obdobiach. 
Hlavnou funkciou dejepisu je kultivovanie historického vedomia žiaka ako celistvej osobnosti a uchovanie kontinuity historickej pamäti v zmysle odovzdávania historickej skúsenosti či už z miestnej, regionálnej, celoslovenskej, európskej alebo svetovej perspektívy. Súčasťou jej odovzdávania je predovšetkým postupné poznávanie takých historických udalostí, dejov, javov a procesov v priestore a čase, ktoré zásadným spôsobom ovplyvnili vývoj slovenskej spoločnosti a premietli sa do obrazu našej prítomnosti. Pričom kladie dôraz na dejiny 19. a 20. storočia, v ktorých môžeme nájsť z väčšej časti korene súčasných spoločenských javov i problémov. 
Takto vedie žiakov k úcte k vlastnému národu, k rozvíjaniu vlastenectva ako súčasti kultivovania ich historického vedomia, v ktorom rezonuje i úcta k iným národom a etnikám, rovnako tak rešpektovanie kultúrnych a iných odlišností, ľudí, rôznych diverzifikovaných skupín a spoločenstiev. Prispieva tak k rozvíjaniu hodnotovej škály demokratickej spoločnosti. Rovnako dôležitosť pripisuje aj demokratickým hodnotám európskej civilizácie.

2. [bookmark: page2]CIELE PREDMETU


 Za základnú cieľovú kategóriu výučby dejepisu považujeme tvorbu štúdijných predmetových, medzipredmetových kompetencií – spôsobilostí, schopností využívať kvalitu získaných znalostí v rôznych poznávacích i praktických situáciách, ktoré umožnia žiakom, aby nepristupovali k histórii len ako k uzavretej minulosti, ale aj k rozvíjaniu celej škály kompetencií (spôsobilostí) klásť si v aktívnej činnosti kognitívne rôznorodé otázky, pomocou ktorých sa cez prizmu prítomnosti pýtajú na minulosť a vytvárajú si tak postupne vlastný názor. 
Významným prostriedkom k tomu je súbor primeraných školských historických prameňov (aj exemplárne mnohostranných), ktorý sa považuje za integrálnu súčasť didaktického systému výučby dejepisu i dejepisných učebníc na základných školách..

Základné predmetové kompetencie (spôsobilosti) 
Žiaci si kladú otázky: 
- použijú ich na osvojovanie daných významov, ktoré súvisia s riešením základných operácií: 
· s historickým časom 
· zaraďovať historické udalosti, javy, procesy a osobnosti chronologicky 
· zaraďovať historické udalosti, javy, procesy a osobnosti synchrónne 
· rozpoznať postupne nerovnomernosť historického vývoja 
· využívať medzníky ako prostriedok orientácie v minulosti 

· s historickým priestorom 
· rozlišovať miestny, regionálny, národný, globálny historický priestor 
· zaraďovať historické udalosti, javy, procesy a osobnosti priestorovo 
· rozpoznať podmienenosť medzi historickým priestorom a spôsobom života a
obživy človeka, spoločnosti 

· s historickými faktami, udalosťami, javmi a procesmi a ich hodnotiacim posudzovaním 
· vymedziť jednotlivú historickú udalosť, jav, proces, osobnosť 
· popísať jednotlivé historické udalosti, javy, procesy, osobnosti na základ
určujúcich znakov 
· rekonštruovať konanie a postoje ľudí v minulosti 
· skúmať konanie ľudí v daných podmienkach a vysvetľovať ho 
· určiť príčiny jednotlivých historických udalostí, javov, procesov 
· vymedziť dôsledky jednotlivých historických udalostí, javov, procesov 
· rozpoznať charakteristické znaky jednotlivých historických období 
· rozpoznať základné faktory, ktoré ovplyvňovali historický vývoj 

- aplikujú ich v nových situáciách, v „skúmateľských“ postojoch a pracovných postupoch pri vyšetrovaní, pátraní v školských historických písomných, obrazových, grafických a hmotných prameňoch - stopách po minulosti 
· pri vymedzovaní predmetu skúmania 
· pri vytvorení plánu skúmania
· pri komunikácii v tíme o výsledkoch skúmania  
· pri vytvorení záznamu zo skúmania  

3. [bookmark: page3]TEMATICKÉ CELKY, OBSAHOVÝ ŠTANDARD, VÝKONOVÝ ŠTANDARD

Európa na ceste k moderným národom: 11h 

Témy: Francúzska revolúcia, Napoleon Bonaparte a Napoleonské vojny, Cárske Rusko, Vo víre revolúcií a nacionalizmu, Vznik národných štátov – Zjednotenie Talianska a Nemecka, Zasľúbená zem – Amerika, Priemyselná revolúcia a modernizácia, Kultúra a umenie, 

Pojmy: generálne stavy, Národné (Ústavodarné) zhromaždenie, konštitučná monarchia, direktórium, gilotína, jakobíni, občan, sloboda-rovnosť-bratstvo, Deklarácia práv človeka a občana, republika, aliancia, liberalizmus, konzervativizmus, reparácia, napoleonské vojny, Viedenský kongres, Svätá aliancia, nevoľníctvo, personálna únia, stagnícia, dekabristi, krymská vojna, nacionalizmus, panslavizmus, absolutizmus, liberalizmus, Cavour, Garibaldi, Bismarck, Napoleon III.

Žiak na konci 8. ročníka základnej školy vie/dokáže: 
· analyzovať myšlienkový smer vyzdvihujúci rozum - osvietenstvo
· kriticky zhodnotiť dovtedajšie ľudské  poznanie
· zdôvodniť úlohu občana na politickej scéne 
· na základe obrázkov a fotografií z učebnice, odbornej literatúry a pod. / nakresliť pevnosť Bastilu, francúzskeho vojaka, mešťana, mestský dom, a pod. 
· vysvetliť význam Občianskeho zákonníka 
· kriticky posúdiť príčiny a dôsledky francúzskej revolúcie 
· analyzovať príčiny a dôsledky vzniku cisárstva vo Francúzsku 
· napísať krátku prácu na tému francúzski encyklopedisti alebo Napoleon a pod. 
· vyhľadať údaje o bratislavskom mieri a  prezentovať ich v krátkej informácii 
· na historickej mape vyhľadať a opísať politickú mapu Európy po Viedenskom  kongrese
· analyzovať príčiny a zdôvodniť význam zjednotenia Talianska a Nemecka
· pochopiť proces formovania moderných národov a vymenovať ich znaky
· identifikovať znaky priemyselnej revolúcie a jej vplyv na modernizáciu a vznik nových tried 
· porovnať výrobu tovaru v manufaktúre a v továrni a opísať továrenskú prácu s prízvukom na prácu detí a žien 
· porovnať dopravné prostriedky parník a moderné lode, konský záprah a železnice a automobil 
· opísať a vysvetliť postavenie menších národov v Uhorsku (Rumunov, Chorvátov, Slovákov) a ich boj za národnú slobodu

Moderný slovenský národ: 8h 

Témy: Slovenské národné hnutie, Anton Bernolák, Slovanská vzájomnosť, Štúrovská generácia, Slováci a revolučný rok 1848/49, Od Memoranda k Matici slovenskej,
 
Pojmy: biblická čeština, etnikum, etnografia, národ, národné hnutie, národnosť, osveta, dialekt, kanonik, kodifikácia, bernolákovci, spisovná slovenčina, Slovenské učené tovarišstvo
almanach, germanizácia, ideológ, maďarizácia, slovanská vzájomnosť, československý kmeň, almanach Zora, lýceum, uhorský snem, štúrovci, Štúr-Hurban-Hodža, evanjelické lýceum prosbopis, Žiadosti slovenského národa, Slovenská národná rada, Slovanský zjazd, dobrovoľnícke výpravy, autonómia, centralizmus, materializmus, memorandum, Memorandum slovenského národa, Matica slovenská

Žiak na konci 8. ročníka základnej školy vie/dokáže: 
· kriticky posúdiť a zhodnotiť činnosť slovenských národných vzdelancov 
· analyzovať a zhodnotiť revolučný rok 1848/49 
· analyzovať politický program Slovákov – Žiadosti slovenského národa 
· opísať dobrovoľnícke výpravy a posúdiť ich význam a význam SNR 
· analyzovať požiadavky v dokumente Memorandum národa slovenského

Rakúsko - Uhorsko: 4h
Témy: Rakúsko – uhorské vyrovnanie a Slováci, Aktivity Slovákov na svoju obranu, Slovenské vysťahovalectvo

Pojmy: bán, dualizmus, erb, národnostný útlak, čechoslovakizmus, Andrej Hlinka, Černová
cenzúra, metropola, industrializácia, vysťahovalectvo, Slovenská liga v Amerike

Žiak na konci 8. ročníka základnej školy vie/dokáže: 
· opísať vznik Rakúsko -Uhorska 
· špecifikovať postavenie Slovákov v R -U 
· analyzovať a venovať pozornosť maďarizácii
· kriticky zdôvodniť príčiny a dôsledky vysťahovalectva Slovákov 
· zhotoviť graf dokumentujúci regióny z ktorých najviac ľudí emigrovalo
· zhotoviť tabuľku na porovnanie života v meste a na dedine

Prvá svetová vojna: 10 h 
Témy: V predvečer svetovej vojny, Život počas 1. svetovej vojny, Slovenskí vojaci na frontoch, Odboj Slovákov a Čechov, Na ceste k spoločnému štátu Slovákov a Čechov, Milan Rastislav Štefánik, Tomáš Garrigue Masaryk

Pojmy: expanzia, abdikácia, boľševik, front, ofenzíva, zákopová vojna, fanatizmus, prídelový systém, propaganda, dezertovať, légia, odboj, Československá národná rada, česko-slovenské légie, Pittsburská dohoda, deklarácia, kompetentný, suverénny štát, Československá republika, Národný výbor, Deklarácia slovenského národa, Slovenská národná rada, ČSR

Žiak na konci 8. ročníka základnej školy vie/dokáže: 
· kriticky analyzovať príčiny vzniku a ciele Dohody a Trojspolku 
· kriticky analyzovať a zhodnotiť príčiny a priebeh 1. svetovej vojny 
· charakterizovať postoj Slovákov k vojne a ich účasť pri formovaní ČSR 
· zhodnotiť význam a úlohu osobnosti pri vzniku ČSR 
· opísať pomocou mapy priebeh 1. svetovej vojny 
· ukázať na mape zmeny, ktoré nastali rozpadom R-U 
· napísať krátku prácu na tému o 1. svetovej vojne

4. [bookmark: _Hlk240890510]PRIEREZOVÉ TÉMY
Environmentálna výchova (ENV), Multikultúrna výchova (MUV), Osobnostný a sociálny rozvoj (OSR), Výchova k manželstvu a rodičovstvu (VMR), Mediálna výchova (MEV), Ochrana života a zdravia (OŽZ), Finančná gramotnosť (FIG), Čitateľská gramotnosť(ČIG), 
5. METÓDY A FORMY PRÁCE – STRATÉGIE VYUČOVANIA

Základnou vzdelávacou stratégiou na predmete dejepis je snaha prostredníctvom obsahu uchovať kontinuitu tradičných hodnôt našej spoločnosti v súlade s aktuálnymi integračnými procesmi, viesť k vnímaniu vlastenectva a národnej hrdosti v kontexte európanstva a multikulturizmu.
Cieľom dejepisu je zoznámiť žiakov s vývojom ľudskej spoločnosti, s najvýznamnejšími spoločenskými javmi a procesmi, ktoré sa premietajú do každodenného života a vnímať svet integrujúco vo vzájomnom vzťahu medzi prírodou a spoločnosťou. Poznanie minulosti svojho národa ako aj národov Európy a sveta, je predpokladom k získaniuzákladných kompetencií, ktoré patria ku kľúčovým vo vzdelávaní. Žiaci cez poznanie najbližšieho prostredia (rodina, škola), ktorého sú súčasťou, získavajú základné vedomosti o svojom najbližšom spoločenskom prostredí, o miestnej obci, regióne a o ostatných regiónoch Slovenska. Oboznamujú sa s obyvateľmi, ich tradíciami a zvykmi, so svetom detí i dospelých, osvojujú si pravidlá a normy správania doma, v škole a na verejnosti. Učia sa orientovať v čase, časových údajoch, histórii vlastnej rodiny, svojej vlasti i ľudskej spoločnosti. Vedú sa k pochopeniu vlastného miesta a roly v spoločnosti, ako aj k tomu, aby svojimi postojmi a konaním prejavovali občiansku aktivitu, vlastenectvo, zodpovednosť k sebe, svojim blízkym, národu a celej spoločnosti. Vychováva žiakov k láske k vlasti a súčasne rozvíja a upevňuje vedomie príslušnosti k európskemu civilizačnému a kultúrnemu prostrediu.
Vzdelávanie na hodinách dejepisu  otvára priestor pre kultivovanie individuálnych a spoločenských spôsobilostí (kompetencií), učí vidieť veci a javy vo vzájomných súvislostiach, ponúka argumenty, inšpiruje k tvorivému riešeniu otázok dôležitých pre vzdelanostnú spoločnosť. Rozvíja myšlienkové operácie, praktické zručnosti a vedomie vlastnej identity žiaka.
Metódy práce:
Motivačné metódy: motivačné rozprávanie, motivačný rozhovor, motivačný problém, motivačná demonštrácia
Heuristická: rozhovor, riešenie úloh, učenie sa riešením problémov
Expozičné metódy: rozprávanie, opis, vysvetľovanie , projekt
Demonštračné metódy: pozorovanie, manipulácia s predmetmi, demonštračný experiment
Situačná metóda: riešenie problémového prípadu reálnej situácie so stretom záujmov
Aktivizujúce metódy: diskusia, situačná metóda, didaktické hry, kooperatívne vyučovanie,
žiacky experiment
Fixačné metódy: opakovanie, precvičovanie

Formy práce 
· Práca s učebnicou - čítanie s porozumením, spracovanie textových informácií, učenie sa z textu, orientácia v štruktúre textu, vyhľadávanie, triedenie, využívanie podstatných informácií 
· Práca s mapou (atlasom) - orientácia na mape a v priestore, čítanie legendy, značiek na mape 
· Samostatné učenie prostredníctvom informačnej a komunikačnej techniky 
· Didaktické hry (sebarealizačné aktivity na uplatnenie záujmov a spontánnosti) 
· Individuálna práca 
· Skupinová práca 
· Diskusia 
· Beseda

6. HODNOTENIE PREDMETU

Na konci každého klasifikačného obdobia sú žiaci na vysvedčení hodnotení klasifikačným stupňom podľa platnej klasifikačnej stupnice – výborný, chválitebný, dobrý, dostatočný, nedostatočný (Metodický pokyn č. 22/2011 č. 2011-3121/12824-4-921 na hodnotenie žiakov základnej školy a Príloha č. 2 k metodickému pokynu č. 22/2011 – Zásady hodnotenia žiaka so zdravotným znevýhodnením začleneného v základnej škole). 

Žiaci budú v predmete dejepis hodnotení vymenovanými formami za stanovených podmienok:

1) Verbálnou formou: 
Kontrola úrovne osvojenia poznatkov žiakom ústnym prezentovaním jeho vedomostí na základe dobrovoľnej odpovede žiaka alebo určenia konkrétneho žiaka učiteľom. Pri verbálnej kontrole zisťovať a hodnotiť najmä osvojenie základných poznatkov stanovených výkonovou časťou vzdelávacieho štandardu.

2) Písomnou formou: 
Kontrola a hodnotenie osvojenia základných poznatkov prostredníctvom:
a) Písomná previerka: 
Kontrola pripravenosti a osvojenia poznatkov žiakom alebo skupiny žiakov písomnou formou z posledných tém vysvetleného učiva. Odporúča sa uplatniť postup zadania otázok učiteľom ústnou alebo písomnou formou v rozsahu 5 až 10 otázok s časovým limitom 10 až 15 minút. Optimálne hodnotenie je na základe percentuálnej úspešnosti podľa kritérií:



	Známka
	Úspešnosť

	 
	OD
	DO

	1
	100,0%
	90,0%

	2
	89,0%
	75,0%

	3
	74,0%
	50,0%

	4
	49,0%
	30,0%

	5
	29,0%
	0,0%











b) Test alebo tematická previerka: 
Na konci tematického celku alebo skupiny podobných učebných tém v časovom limite 20 až 40 min. v rozsahu 15 – 25 otázok zostavených podľa výkonovej časti vzdelávacieho štandardu. Optimálne hodnotenie je na základe percentuálnej úspešnosti podľa predchádzajúcich kritérií.

3) Práca s textom:
Preverovať úroveň samostatnej práce žiakov a schopností práce s textom formou hodnotenia správ zo samostatných pozorovaní podľa kritérií na základe vzájomnej dohody učiteľov (tajničky, mapy, doplňovačky, úroveň úpravy zošita).

4) [bookmark: 7/_Obsah_vzdelávania_(tematické_okruhy_p][bookmark: 8/_Učebné_zdroje:]Prezentácia projektov:
Úroveň kombinovaných verbálnych, písomných, grafických prejavov a komunikatívnych zručností je vhodné kontrolovať a hodnotiť prostredníctvom prezentácie projektov podľa kritérií na základe vzájomnej dohody učiteľov.

Hlavným kritériom hodnotenia žiaka bude:
· individuálne zlepšenie : vo vedomostiach, kognitívnych a psychomotorických schopnostiach, v snahe o lepšie výkony,
· aktivity a tvorivosti pri riešení zadaných úloh,
· systematická príprava na vyučovanie.

Hodnotenie vymedzíme na tieto okruhy:
1. Rozvoj praktických schopností a zručností.
2. Osvojenie si vedomosti.
3. Osobnosť žiaka (s upriamením sa aj na to, s akými podmienkami vstupuje do učebnej
činnosti).

Hodnotenie žiakov sa uskutoční klasifikáciou v rozsahu päť stupňovej klasifikačnej stupnice známkami 1 až 5.

7. UČEBNÉ ZDROJE

Učebnými zdrojmi pri výučbe predmetu dejepis sú : učebnice, encyklopédie, odborná literatúra, CD s historickými filmami a faktami, internet. Prínosom pri vyučovaní je používanie interaktívnej tabule, PC, internetu a prezentácii na IKT a názorných učebných pomôcok (dejepisné mapy, modely, obrazy, fotografie a iné)

[bookmark: 9/_Prierezové_témy:]Doporučené učebnice:
1. Bednárová , M. – Krasnovský,B. – Ulrichová,B.: Dejepis pre 8. ročník základnej školy a 2. ročník gymnázia s osemročným štúdiom. SPN, Bratislava, 2011. 
2. Dejepisné atlasy pre ZŠ: Mendelová, Gladkovova, Kunstová, Cangar

Doporučené webové adresy:
1. https://phet.colorado.edu/
2. www.oskole.sk
3. www.planetavedomosti.iedu.sk/
4. http://www.ucebnafyziky.wz.sk/
5. www.youtube.sk
6. http://www.walter-fendt.de/ph14sk/
7. http://www.kvizy.eu/otazky-fyzika

